**Einari Juho Luhanka** (s. 29. elokuuta 1999 Helsinki) on suomalainen jääkiekkopuolustaja, joka pelaa SM-liigajoukkue Helsingin IFK:ssa. Luhanka on pelityyliltään puolustava puolustaja.

Ura
---

### Seuraura

Luhanka on Helsingin IFK:n kasvatti. Hän pelasi kaudella 2013–2014 myös yhden ottelun lainalla Helsingin Jääkiekkoklubin C-nuorissa. Kaudella 2017–2018, A-nuorten SM-liigan viidennessä puolivälieräottelussa 20. maaliskuuta 2018 vieraissa Hämeenlinnan Pallokerhoa vastaan Luhanka ratkaisi HIFK:lle 1–2-voiton ensimmäisessä jatkoerässä ajassa 64.11, jolloin hänen osumansa ratkaisi joukkueelle myös välieräpaikan otteluvoitoin 3–2. HIFK:n kausi päättyi lopulta A-nuorten SM-pronssiin. Kaudella 2019–2020 Luhanka toimi joukkueen kapteenina.

Kaudeksi 2020–2021 Luhanka siirtyi 1+1-vuotisella sopimuksella Mestis-joukkue Imatran Ketterään. Hän pelasi koronaviruspandemian lyhentämällä kaudella runkosarjassa puolet kauden otteluista tehden 15 ottelussa tehot 1+2=3. Pudotuspeleissä Luhanka pelasi yhdeksän ottelua tehden kaksi maalia. Hän jakoi lukemalla +8 koko sarjan puolustajien tehotilaston voiton joukkuetoverinsa Roope Reinin kanssa. Luhanka voitti kauden päätteeksi Mestiksen mestaruuden. Toukokuussa 2021 Ketterä käytti hänen sopimuksessaan olleen option ja teki Luhangan kanssa vuoden mittaisen jatkosopimuksen.

Luhanka nimettiin kaudeksi 2021–2022 Ketterän varakapteeniksi. Hän voitti Suomen Cupin. Joulukuussa 2021 seura lainasi Luhangan 12. tammikuuta asti kestävällä sopimuksella kasvattajaseuransa Helsingin IFK:n SM-liigajoukkueeseen paikkaamaan puolustajien poissaoloja. Hän teki näin ollen liigadebyyttinsä 27. joulukuuta 2021 Porin Ässiä vastaan. Luhanka merkittiin HIFK:n seitsemänneksi puolustajaksi. Hän sai ottelussa jääaikaa 11.54 minuuttia ja Luhangalle merkittiin teholukema –1. Hän pelasi joukkueessa kaksi ottelua ilman tehopisteitä, kunnes Luhanka palasi jo vajaa viikko ennen lainasopimuksensa päättymistä Ketterään. Hän voitti kauden päätteeksi Mestiksen mestaruuden.

Kaudeksi 2022–2023 Luhanka siirtyi kaksivuotisella sopimuksella HIFK:n SM-liigajoukkueeseen. Hän otti ensimmäistä kertaa joukkueen historiassa käyttöönsä pelinumeron 83. Lokakuussa 2022 HIFK lainasi Luhangan Mestis-joukkue Kiekko-Vantaaseen, jossa hän pelasi kaksi ottelua. Hän teki HIFK:ssa liigauransa avausmaalin kauden viidennessä ottelussaan 16. marraskuuta 2022 Rauman Lukkoa vastaan. Kaikkiaan Luhanka pelasi tulokaskautensa aikana 28 runkosarjaottelua tehopistein 1+1=2 ja yhdeksän playoff-ottelua tehden kaksi syöttöpistettä. Hän edusti HIFK:ta kauden aikana myös Spengler Cupissa, jossa Luhanka pelasi kolme ottelua tehden yhden syöttöpisteen.

### Maajoukkueura

Luhanka on pelannut kolme nuorten maaottelua.

Muuta
-----

Luhanka valmistui ylioppilaaksi Mäkelänrinteen lukiosta keväällä 2019. Hänen isoveljensä Akseli pelaa hyökkääjänä Helsingin Jääkiekkoklubin III-divisioonajoukkueessa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | HIFK | A-SM | 12 | 0 | 0 | 0 | 4 | – | – | – | – | – |
| 2017–2018 | HIFK | A-SM | 50 | 7 | 8 | 15 | 18 | 11 | 2 | 1 | 3 | 2 |
| 2018–2019 | HIFK | A-SM | 50 | 4 | 11 | 15 | 22 | 4 | 0 | 0 | 0 | 8 |
| 2019–2020 | HIFK | A-SM | 48 | 5 | 6 | 11 | 81 | – | – | – | – | – |
| 2020–2021 | Ketterä | Mestis | 15 | 1 | 2 | 3 | 12 | 9 | 2 | 0 | 2 | 0 |
| 2021–2022 | Ketterä | Mestis | 42 | 6 | 14 | 20 | 28 | 12 | 3 | 4 | 7 | 6 |
|  | HIFK | SM-liiga | 2 | 0 | 0 | 0 | 0 | – | – | – | – | – |
| 2022–2023 | HIFK | SM-liiga | 28 | 1 | 1 | 2 | 10 | 9 | 0 | 2 | 2 | 4 |
|  | Kiekko-Vantaa | Mestis | 3 | 0 | 2 | 2 | 0 | – | – | – | – | – |
| 2023–2024 | HIFK | SM-liiga | 19 | 0 | 1 | 1 | 4 | – | – | – | – | – |
|  | Kiekko-Vantaa | Mestis | 3 | 0 | 1 | 1 | 8 | – | – | – | – | – |
| 3 kautta | yhteensä | SM-liiga | 49 | 1 | 2 | 3 | 14 | 9 | 0 | 2 | 2 | 4 |
| 4 kautta | yhteensä | Mestis | 63 | 7 | 19 | 26 | 48 | 21 | 5 | 4 | 9 | 6 |

Lähteet
-------

* Einari Luhanka The Internet Hockey Databasessa (englanniksi)
* Einari Luhanka Eurohockey-sivustolla (englanniksi)
* Einari Luhanka *Elite Prospects*. Everysport Media Group AB.  (englanniksi)

### Viitteet

1. 1 2  Kollit *facebook.com*.  20.3.2018. HIFK Ishockey rf. Viitattu 9.7.2021.
2. ↑  Einari Luhanka (@luhiis) • Instagram photos and videos
3. 1 2  Grönroos, Reija; Hämäläinen, Antti: Onnea uusille ylioppilaille! Katso Ylen ylioppilaskoneesta, kuka saa valkolakin *yle.fi*.  15.5.2019. Yleisradio Oy. Viitattu 28.12.2021.
4. 1 2 3 4 5 6  Einari Luhanka *Elite Prospects*. Everysport Media Group AB.  (englanniksi)
5. 1 2  Jere-Matias Alanen ja Einari Luhanka Ketterään *kettera.net*.  17.4.2020. Imatran Ketterä Oy. Viitattu 28.12.2021.
6. ↑  Mennander, Pasi: Nuorten SM: HIFK katkaisi runkosarjan voittajan HPK:n kauden puolivälierissä - Viidennen osaottelun ratkaisu jatkoerässä *leijonat.fi*.  21.3.2018. Suomen Jääkiekkoliitto – Finlands Ishockeyförbund ry. Viitattu 28.12.2021.
7. ↑  Elite Prospects - Award - Finland2 (Mestis) Playoffs Best Plus/Minus by Defenseman *eliteprospects.com*. Everysport Media Group AB. Viitattu 28.12.2021. (englanniksi)
8. ↑  Ensimmäiset jatkosopimukset kaudelle 2021-2022 *kettera.net*.  9.5.2021. Imatran Ketterä Oy. Viitattu 28.12.2021.
9. ↑  Imatran Ketterän kapteenisto kaudella 2021-2022! *facebook.com*.  14.9.2021. Imatran Ketterä Oy. Viitattu 28.12.2021.
10. ↑  Perälä, Joni: Ketterä-puolustaja Einari Luhanka lainalle HIFK:hon *Jatkoaika.com*.  26.12.2021. Jatkoaika r.y. Viitattu 28.12.2021.
11. ↑  HIFK - Ässät, 27.12.2021 *liiga.fi*.  27.12.2021. Jääkiekon SM-liiga Oy. Viitattu 28.12.2021.
12. ↑  HIFK - Ässät, 27.12.2021 *liiga.fi*.  27.12.2021. Jääkiekon SM-liiga Oy. Viitattu 28.12.2021.
13. ↑  HIFK:lle kaksi pelaajasopimusta *hifk.fi*.  27.12.2021. Oy HIFK Hockey AB. Viitattu 14.5.2022.
14. ↑  Uusia ja tuttuja pelinumeroita - Tsekkaa koko lista! *hifk.fi*.  10.8.2022. Oy HIFK Hockey AB. Viitattu 10.8.2022.
15. ↑  Einari Luhanka ja Leevi Teissala vahvistavat Kiekko-Vantaata *kiekko-vantaa.fi*.  4.10.2022. Kiekko-Vantaa Hockey Oy. Viitattu 16.11.2022.
16. ↑  HIFK - Lukko, 16.11.2022 *liiga.fi*.  16.11.2022. Jääkiekon SM-liiga Oy. Viitattu 16.11.2022.
17. ↑  Akseli Luhanka *Elite Prospects*. Everysport Media Group AB.  (englanniksi)

HIFK – SM-liiga
2 Martin (**A**) |
6 Sund |
10 Vesalainen |
11 Melart (**C**) |
13 Ikonen |
14 Manninen |
18 Tallberg |
21 Lehterä (**C**) |
24 Kaskimäki |
30 Taponen |
31 Koivistoinen (**A**) |
33 Kiviharju |
40 Lindbohm |
41 Pihlström |
43 Marleau |
44 Väänänen |
45 Åsten |
47 Komarov |
50 Eliáš |
51 Jääskä (**A**) |
55 Kotkansalo |
57 Motin |
63 Bourque |
73 Lehmus |
74 Nättinen |
78 J. Seppälä |
80 Hovinen |
81 Pakarinen (**A**) |
83 Luhanka |
85 N. Seppälä |
88 Rask |
90 Vinni  

Valmentajat Peltonen – Ojanen – Tilkanen – Lundell – Mali – Halttunen